पेट सीटी स्कैन से कैंसर का इलाज हुआ आसान
पेटसिटी स्कैन से शरीर की विभिन्न कोशिकाओं की केवल संरचना बल्कि उसकी क्रियाशीलता का पता चलता है। बुधवार को महावीर कैंसर संस्थान में पेट सीटी स्कैन और थेरानाॅस्टिक्स विषय पर आयोजित सेमिनार में उक्त बातें उत्कल इंस्टीट्यूट ऑफ न्यूक्लियर मेडिसिन, भुवनेश्वर के निदेशक प्रो डॉ. बीके दास ने कहीं। उन्होंने कहा कि पेट सीटी स्कैन की मदद से सटीक इलाज होता है। सेमिनार में चार विषयों-स्वास्थ्य को बेहतर बनाने में पेट सीटी सकैन की भूमिका, पेट सिटी स्कैन एक दशक, दवा से इलाज में पेट सिटी स्कैन का महत्व और थेरानाॅस्टिक्स इन न्युक्लियर मेडिसिन पर वक्ताओं ने विचार रखे। सेमिनार को दिल्ली एम्स के न्यूक्लियर मेडिसिन के पूर्व विभागाध्यक्ष एवं दिल्ली राज्य कैंसर संस्थान के सलाहकार प्रो डॉ. अरुण मल्होत्रा ने भी संबोधित किया। चारों विषयों की अध्यक्षता अलग-अलग विद्वानों-डॉ. प्रेम कुमार, विभागाध्यक्ष, रेडियोलाॅज़ी, एम्स, पटना, डॉ. बीबी पाण्डेय, विभागाध्यक्ष, सर्जरी, महावीर कैंसर संस्थान, डॉ. चन्द्रेश्वर सिंह, विभागाध्यक्ष, रेडियोलाज़ी, महावीर कैंसर संस्थान, डॉ. सी खंडेलवाल, विभागाध्यक्ष, सर्जरी, पारस, पटना और डॉ. दीपशंकर पराशर, कंसलटेंट न्यूक्लियर मेडिसिन, पारस, पटना ने की।
महावीर कैंसर संस्थान में पेट सीटी स्कैन और थेरानाॅस्टिक्स विषय पर आयोजित सेमिनार में चिकित्सा से संबंधित किताब का लोकार्पण करते डॉक्टर।
गरीबों की सेवा कर रहा महावीर मंदिर न्यास
उद्घाटनसत्र को संबोधित करते हुए आईजीआईएमएस, पटना के निदेशक प्रो डॉ. एनआर विश्वास ने कहा कि महावीर मंदिर न्यास द्वारा संचालित यह संस्थान गरीबों के कल्याण के लिए जैसा काम कर रहा है उसकी जितनी भी तारीफ की जाए कम है। कम खर्च एवं मरीजों को तीनों समय मुफ्त भोजन एवं मात्र सौ रुपए में खून देना यह सोच से परे है। उन्होंने आचार्य किशोर कुणाल की सोच की तारीफ की। संस्थान के निदेशक प्रो डॉ. विश्वजीत सान्याल ने स्वागत भाषण किया एवं अधीक्षक डॉ. एलबी सिंह ने धन्यवाद ज्ञापन किया। उद्घाटन सत्र का संचालन संस्थान की एसोसिएट निदेशक डॉ. मनीषा सिंह ने किया, वहीं वैज्ञानिक सत्र का संचालन डॉ. रविश्वर नारायण ने किया।
hin_Deva hin_Deva hin_Deva hin_Deva hin_Deva